

Beszámoló az ELTE TTK HÖK 2016. szeptember 13-i Küldöttgyűlésére

A nyár egyik legfontosabb sarokkövét a gólyatáborok jelentették. A gólyatáborok megszervezésére az alapítvány nem kapott ajánlattételi felhívást az Egyetemtől. Ennek ellenére amikor az ELTE-vel szerződéses viszonyban álló szolgáltató helyszíni problémák miatt megszervezhetetlennek minősítette a kémia gólyatábort az alapítvány Hoksza Zsolton keresztül ismételten bejelentkezett az egyetemvezetésnél, hogy átvenné a TTK-ás gólyatáborok megszervezését. Erre nem került sor így első sorban csak mint ösztönző erő segítettük a gólyatáborok minél nagyobb sikerét.

Egy nyár eleji előrelépésünk az Alexandra könyváruházzal kötött együtműködési megállapodás. Lényege, hogy az alapítvány honlapján keresztül regisztrálók 5-15% kedvezményre jogosító törzsvásárlói kártyát kapnak. Az űrlap a honlapunkon él. Amint az év eleji hírintenzitás lehetővé teszi megkezdődik egy intenzívebb erre vonatkozó emlékeztető kampány. Egyelőre a kommunikációs fókusz az 5vös5-re és a gólyahajóra van állítva.

Az 5vös5nek a megszokott módon idén is hátterét biztosítja az alapítvány. A rendezvény hagyományos programmal, de kiterjesztett keretek közt fut idén és reménykedünk minél több akár nem ELTE-s nevezőben is. Kiemelt köszönettel tartozunk Székely Gellértnek aki idén is a feladatok élére állt, valamint Varga Normannak akinek a színvonalasabb infrastruktúra megteremtését köszönhetjük!

A gólyahajóra a jegyek árusítása folyamatosan zajlik. A hagyományos eseményre hagyományos módon kerül sor.

Az Alapítvány érettségi előkészítők akkreditációja a terembérleti szerződések késlekedése okán akadtak meg. Komoly előrehaladást mutat ugyanakkor a levelező tagozatú előkészítőnk amit elkezdtünk a Webuni felületére átirányítani és várakozásaink szerint fél éven belül már minden nem személyes kontaktórás előkészítőnk csak és kizárólag online felületen lesz elérhető.

A terembérlet kérdésköréhez kapcsolódik, hogy a nyáron belefogtunk egy remélhetőleg nagy jövőjű együttműködésbe a TTK könyvtárával. Jelentős könyvállományt adtunk már át számukra fizikailag, az együttműködés jogi részleteinek rendezése szintén a nyarat jellemző lassú reakcióidőkből fakad.

A Tétékás Nyúz kiadása a továbbiakban is önerőből biztosított, jelenleg is keresünk hirdetőt hozzá. László Lívia a számos rendezvényünkben és projectünkben megjelenő önként vállalt pluszmunkája mellett elkészített egy új médiakiajánlót így a szponzorkeresés ismét új lendületet vehet.

Köszönjük, hogy elolvastad beszámolónkat, várjuk ezzel felmerült kérdéseiteket, ötleteiteket bármilyen formában!  
  
Budapest 2016. 09. 09.

Szolnok 2016. 09. 09.

|  |  |
| --- | --- |
| Béni Kornél Kuratóriumi elnök ELTE TTK Hallgatói Alapítvány | Lukács Károly Kuratóriumi titkár ELTE TTK Hallgatói Alapítvány |